ԱրՊՀ մանկավարժության ֆակուլտետի դեկան Արզիկ Մխիթարյանը խոսեց բուհի կատարած կարևոր գորածռույթների մասին` դրանք բաժանելով երեք հիմնական խմբերի: Առաջին կարևոր գործառույթն ուսումնական գործունեությունն է, և մեկ հաշվետվությամբ ներկայացնել այդ գործընթացի բոլոր կողմերը` հնարավոր չէ: Բոլոր ժամանակներում էլ բուհի ռեկտորատն ունեցել է մեկ գերխնդիր` հնարավորինս ապահովել ուսումնական գործընթացի արդյունավետությունը: Իսկ դա տեղի է ունենում այն ժամանակ, երբ համալսարանն ունենում է բարձրորակ մասնագետներ: Հաճախ բուհի թողարկած մասնագետի գնահատականը տալիս է տվյալ հիմնարկը, որտեղ նա աշխատում է: Եվ միշտ չէ, որ գերազանց գնահատական ստացած ուսանողը լինում է լավագույն մասնագետ կամ հակառակը: Այսինքն` որակը պայմանավորված է թե դասախոսի գործունեությամբ և թե այն օբյեկտի ընդունակությամբ, որի հետ գործ է ունենում դասախոսական կազմը: Ա.Մխիթարյանի համոզմամբ` բուհը լավագույն արդյունքներ կունենա այն դեպքում, երբ ստանա լավ գիտելիքներով ուսանողներ, ովքեր կձգտեն անել այն, ինչ պահանջվում է իրենցից: Այս առումով դեկանը կրթության պատասխանատուների ուշադրությունը հրավիրեց դպրոցների թողարկած շրջանավարտներին: